ai4bharat/Pralekha huggingface dataset:
بھارت کا مسابقتی کمیشن
پانچویں یورپی یونین-انڈیا کمپٹیشن ویک 2022 کا افتتاح
یورپی یونین-انڈیا کمپٹیشن ویک کے پانچویں ایڈیشن کا افتتاح آج کمپٹیشن کمیشن آف انڈیا  کے ہیڈکوارٹر میں سی سی آئی کی قائم مقام چیئرپرسن ڈاکٹر سنگیتا ورما اور یورپی یونین کے ہندوستان میں بھوٹان کے وفد کے نائب سربراہ جناب سیپو نورمی نے کیا ۔ کمپٹیشن ویک 5-7 دسمبر 2022 کے دوران منعقد کیا جائے گا۔
اپنے افتتاحی خطاب میں سی سی آئی کی چیئرپرسن نے سی سی آئی کے افسروں کی صلاحیت سازی کے لئے کمپٹیشن ویک کی موزونیت کی تعریف کی۔ ڈاکٹر ورما نے نومبر 2013 میں دونوں اٹھارٹیز کے درمیان جس مفاہمت نامے پر دستخط کیے گئے تھے اس کے تحت سی سی آئی اور یورپی کمپٹیشن کمیشن کے ڈائریکٹوریٹ جنرل کے درمیان جاری تعاون پر بھی روشنی ڈالی۔ اس کے علاوہ انہوں نے کہا کہ اس تکنیکی تعاون کے پروگرام نے یورپی یونین اور ہندوستان کے کمپٹیشن اتھارٹی کے افسروں اور ماہرین کے درمیان مذاکرات اور اچھے طریقہ کار کے تبادلے کے لیے ایک پلیٹ فارم فراہم کرایا ہے۔ انہوں نے کہا کہ ایجنڈے میں شامل موضوعات نہ صرف بہت زیادہ عصری موزونیت اور اہمیت کے حامل ہیں بلکہ مستقبل کو بھی پیش نظر رکھتے ہیں۔
تیزی سے بدلتے ہوئے اور ابھرتے ہوئے ڈیجیٹل منظر نامے کے پس منظر میں جو مسابقت کے قانون نافذ کرنے والوں کے لیے نئے چیلنجز پیدا کر رہا ہے اور کمپٹیشن کے ضابطے کے روایتی معیارات پر سوال اٹھا رہا ہے، انہوں نے کمپٹیشن ایجنسیوں کے لئے اس ضرورت پر روشنی ڈالی کہ وہ موجودہ آلات کو مناسب طریقے سے نافذ کرنے اور جہاں کہیں ضرورت ہو، نئے ٹولز وضع کرنے کے طریقہ کار کے بارے میں اختراعی نقطہ نظر تیار کریں۔
انہوں نے مزید کہا کہ ای یو کے ماہرین کی طرف سے اپنے ڈیجیٹل ضوابط کو ڈیزائن کرنے اور ان پر عمل درآمد کرنے سے جو عملی بصیرت کا ذکر کیا گیا ہے وہ بہت پرجوش گفتگو کا باعث بنے گی۔
یورپی یونین کے وفد کے نائب سربراہ، جناب نورمی نے ہندوستان-یورپی یونین کے تعلقات پر روشنی ڈالی جو 1960 کی دہائی کے اوائل سے جاری ہیں۔ موجودہ ہندوستان-یورپی یونین کمپٹیشن ویک میں شامل کیے جانے والے ایجنڈا آئٹمز کے حوالے سے، انہوں نے کہا کہ ڈیجیٹل اکانومی/مارکیٹس پر عدم اعتماد کے قوانین کو لاگو کرنے کے تجربات، یوروپی یونین کے ڈیجیٹل مارکیٹس ایکٹ کا تعارف، ہب اینڈ اسپوک معاہدوں اور دیگر متعلقہ کارٹلز اور مسابقتی قانون کی تحقیقات اور پائیدار تعاون؛ یورپی یونین کے ماہرین کے خیالات کو شیئر کرنے کے لئے برمحل ہیں۔ انہوں نے مزید کہا کہ جب ہم ان چیلنجوں کے جوابات تلاش کرنے کی کوشش کرتے ہیں تو پانچواں ہندوستان-یورپی یونین کمپٹیشن ویک ڈیجیٹل اور ٹکنالوجی مارکیٹوں میں عدم اعتماد کی کارروائی پر دو اہم معیشتوں کے خیالات کو شیئر کرنے کے لئے ایک پلیٹ فارم اور جب یورپی یونین ڈیجیٹل مارکیٹس ایکٹ کو نافذ کرتی ہے تو کمپٹیشن انفورسمنٹ میں ضابطے کے اضافے کے طریقے پر بات چیت کرنے کا ایک موقع بھی فراہم کراتا ہے ۔
کمپٹیشن ویک کے موقع پر یورپی یونین کے وفد کے نائب سربراہ اور سی سی آئی کی چیئرپرسن کے ساتھ سیکرٹری اور دیگر حکام کے درمیان ایک مختصر میٹنگ بھی منعقد کی گئی۔
۔۔۔۔۔۔۔۔۔۔۔
ش ح۔ا گ۔ن ا۔
U-13312
(Visitor Counter : 87
نائب صدر جمہوریہ ہند کا سکریٹریٹ
میں مووی سپر30سے بہت زیادہ متاثرہواہوں :نائب صدرجمہوریہ
لوگوں کو بااختیاربنانے میں تعلیم ایک اہم رول اداکرتی ہے
آئی آئی ٹی ۔جے ای ای انٹرینس کے لئے پس ماندہ طلبأ کو تربیت دینے کی خاطر سپر30شروع کرنے پر ریاضی داں جناب آنند کی تعریف کی
نائب صدرجمہوریہ نے جناب ریتک روشن کے ساتھ مووی سپر30دیکھی
نئی دہلی،18جولائی :نائب صدرجمہوریہ ہند ، جناب ایم وینکیانائیڈونے کہاہے کہ وہ مووی سپر30کو دیکھ کر بہت زیادہ متاثرہوئے ہیں ۔ جس میں ریتک روشن نے لیڈ رول اداکیاہے ۔
نائب صدرجمہوریہ نے جناب ریتک روشن مووی کے پروڈیوسر جناب ساجد ناڈیاڈوالا ، جناب آنند کمار اوران کے افراد خاندان کے ساتھ اپ راشٹرپتی بھون میں یہ مووی دیکھنے کے بعد کہاکہ ‘میں آنند کی ترغیب دینے والی کہانے سے بہت متاثرہواہوں ۔ جنھوں نے پسماندہ بچوں کے روشن مستقبل کے لئے ہرطرح کی پریشانیوں کا مقابلہ کیا۔ ’
نائب صدرجمہوریہ نے مووی سپر30کے بنانے والوں کو مبارکباد دی کہ انھوں نے ایک ایسے ٹیچر کی لگن ، عہد اور مشنری جذبے کو اجاگرکیاہے ۔ جس نے بیسیوں ہونہاراورباصلاحیت طلبأ کے خوابو ں کو پوراکرنے کے لئے انتھک جدوجہد کی ۔
جناب نائیڈونے سپر30کوچنگ سینٹرقائم کرنے کے لئے جناب آنند کی تعریف کی اور معاشرے کے اقتصادی طورپرپسماندہ طبقوں سے متعلق باصلاحیت طلبأ کو تلاش کرنے کی جناب آنند کی کوششوں کو سراہا۔ اورتربیت فراہم کرکے ان کی صلاحیتوں کی آبیاری کرنے میں ان ک یکوششوں کی تعریف کی ۔
نائب صدرجمہوریہ نے کہا‘ انھوں نے جس اچھے جذبے کا اظہارکیاہے اس سے دوسروں کو بھی ترغیب ملنی چاہیئے ’۔
مووی سپر30میں ایک لائق ریاضی داں آنند کمارکی زندگی کو اوران کی ان کوششوں کو دکھایاگیاہے جو انھوں نے ہرسال آئی آئی ٹی ۔ جے ای ای کے اینٹرینس امتحان پسماندہ طلبأ کوتیارکرنے میں انجام دی ہیں ۔
نائب صدرجمہوریہ نے کہا کہ تعلیم لوگوں کو بااختیاربنانے اورمعاشرے نیز ان کی ترقی میں ایک اہم رول اداکرتی ہے ۔
اس موقع پر جناب شیباشیش سرکار، گروپ سی ای او، ریلائنس انٹرٹینمنٹ ، سپر30کے پروڈیوسرس ، جناب مدھو منتینا ، پرساربھارت کے چیئرمین اے سوریہ پرکاش اوردیگر معزز لوگ بھی موجود تھے ۔
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 216.56 کروڑ  ٹیکے لگائے جاچکے ہیں
پچھلے 24 گھنٹے میں 14,84,216 ٹیکے لگائے گئے
سردست بھارت میں 47,922 مریض زیر علاج ہیں
زیر علاج مریضوں کی شرح فی الحال 0.11 فیصد ہے
شفایابی کی شرح فی الحال98.71 فیصد ہے
گذشتہ 24 گھنٹوں کے دوران 4,555 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,39,57,929 ہوگئی ہے
گزشتہ 24 گھنٹے میں 5,664 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 89.15 کروڑ ٹیسٹ کئے جاچکے ہیں؛ گذشتہ 24 گھنٹوں میں 2,89,228 ٹیسٹ کئے گئے
وزیراعظم کا دفتر
وزیر اعظم نے جناب جمبے تاشی کے انتقال پر تعزیت کا اظہار کیا
وزیر اعظم جناب نریندر مودی نے اروناچل قانون ساز اسمبلی کے رکن جناب جمبے تاشی کے انتقال پر تعزیت کا اظہار کیا ہے۔
وزیر اعظم نے ٹویٹ کیا:
"جناب جمبے تاشی جی کے اچانک انتقال سے مجھے تکلیف پہنچی ہے ۔ وہ ایک ذہین رہنما تھے جو معاشرے کی خدمت کا جذبہ رکھتے تھے۔ انہوں نے اروناچل پردیش کی ترقی کے لیے سخت محنت کی۔ اس دکھ کی گھڑی میں میری ہمدردیاں ان کے اہل خانہ اور متعلقین کے ساتھ ہیں۔ اوم منی پدمے ہم۔ @PemaKhanduBJP"
جل شکتی وزارت
دریائے گنگا کی آلودگی
گنگا کی صفائی ستھرائی کے قومی مشن  پنجاب کے جالندھر ضلع کے گاؤں سیچےوال کو اپنے ماڈل گاؤں میں سے ایک مانتا ہے۔ اس ماڈل کے تحت دیہی علاقوں میں گھرانوں سے جڑے ہوئے تالابوں کے نظام کو استعمال کرتے ہوئے گرے واٹر مینجمنٹ، آبپاشی کے لیے صاف کئے گئے پانی کا استعمال، دریا کے کناروں پر درخت لگانے وغیرہ کو فروغ دیا جاتا ہے۔ اس ماڈل کے بارے میں لوگوں کو آگاہ کرنے کے لیے، اتراکھنڈ، اتر پردیش، جھارکھنڈ اور مغربی بنگال کے 400 سے زیادہ گرام پردھانوں نے نومبر 2016 تک آبی وسائل، دریاؤں کی ترقی اور گنگا کے احیاء اور پینے کے پانی اور صفائی ستھرائی کی وزارت کے کچھ سینئر افسران کے ساتھ گاؤں کا دورہ کیا تھا۔
بجٹ کے انتظامات، حکومت ہند کی طرف سے گنگا کی صفائی ستھرائی کے قومی مشن  کو جاری کیے گئے فنڈز اور این ایم سی جی کے ذریعے ریاستی حکومتوں، گنگا کی صفائی ستھرائی کے ریاستی مشن اور دیگر ایجنسیوں کو مالی سال 2014-15 سے 30 جون 2023 تک پروگرام کے تحت پروجیکٹوں کے نفاذ کے لیے جاری کیے گئے فنڈز کی تفصیلات درج ذیل ہیں۔
|
|
مالی سال
|
|
حکومت ہند کی طرف سے این ایم سی جی کو جاری کردہ فنڈز
|
|
این ایم سی جی کے ذریعہ جاری کردہ / اخراجات
|
|
|
|
|
|
2014-15
|
|
326.00
|
|
170.99
|
|
2015-16
|
|
1,632.00
|
|
602.60
|
|
2016-17
|
|
1,675.00
|
|
1,062.81
|
|
2017-18
|
|
1,423.12
|
|
1,625.01
|
|
2018-19
|
|
2,307.50
|
|
2,626.54
|
|
2019-20
|
|
1,553.40
|
|
2,673.09
|
|
2020-21
|
|
1,300.00
|
|
1,339.97
|
|
2021-22
|
|
1,900.00
|
|
1,900.00
|
|
2022-23
|
|
2,220.00
|
|
2,258.98
|
|
2023-24|
|
1,180.00
|
|
605.71
|
|
کُل
|
|
15,517.02
|
|
14,865.70
 
2022 میں گنگا کی 5 اہم ریاستوں میں سی پی سی بی کی طرف سے پانی کے معیار کے جائزے کی بنیاد پر مشاہدہ شدہ پانی کے معیار سے پتہ چلتا ہے کہ تحلیل شدہ آکسیجن کی اوسط قدر جو دریا کی صحت کا اشارہ ہے، مطلع شدہ بنیادی غسل کے پانی کے معیار کے معیار کی قابل قبول حد کے اندر پائی گئی ہے اور تقریباً پورے دریا کے ماحولیاتی نظام کے لیے تسلی بخش ہے۔ بائیو کیمیکل آکسیجن ڈیمانڈ  کی درمیانی قدر قابل قبول حدوں کے اندر پائی گئی ہے سوائے معمولی حد سے زیادہ  مقامات / پھیلاؤ میں۔  قنوج یو/ ایس سے کالا کنکر تک، پرتاپ گڑھ اور ڈی/ ایس مرزا پور سے تاریگھاٹ، غازی پور  اتر پردیش میں اور  مغربی بنگال میں شیتلتلہ، پلٹا تک۔
مزید برآں پانی کے معیار کے پیرامیٹر کے درمیانی اعداد و شمار کے موازنہ کے مطابق کثیر شعبہ جاتی مداخلتوں کے نتیجے میں۔ سال 2014 اور 2022 میں تحلیل شدہ آکسیجن ، بائیو کیمیکل آکسیجن ڈیمانڈ  اور فیکل کالیفارمز  میں بالترتیب 32 مقامات پر، بی او ڈی میڈین میں 41 مقامات پر اور ایف سی میڈین میں 27 مقامات پر بہتری آئی ہے۔
یہ جانکاری جل شکتی کے وزیر مملکت جناب بشویشور ٹوڈو نے آج راجیہ سبھا میں ایک سوال کے تحریری جواب میں فراہم کی۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 35
وزیراعظم کا دفتر
ویتنام کے صدر کے سرکاری دورہ ہندوستان کے دوران ہند-ویتنام مشترکہ بیان
نئیدہلی۔04 مارچ، 2018 ؛صدر جمہوریہ جناب رام ناتھ کووند کی دعوت پر سوشلسٹ جمہوریہ ویتنام اور ان کی اہلیہ نے 02 مارچ سے 04 مارچ ، 2018 تک ہندوستان کا سرکاری دورہ کیا۔ ویتنام کے صدر کے ہمراہ ایک اعلیٰ سطحی وفد بھی تھا جس میں نائب وزیراعظم اور وزیر خارجہ جناب فام بینہ مینہ، بہت سی وزارتوں اور ریاستوں کے لیڈران اور ایک بڑا تجارتی وفد شامل تھا۔
دورۂ ہندوستان کے دوران ویتنام کے صدر ٹران دائی کوانگ کا صدر جمہوریہ ہند نے خیر مقدم کیا اور راشٹرپتی بھون میں انہیں گارڈ آف آنر پیش کیا گیا۔ ویتنام کے صدر نے راج گھاٹ میں مہاتما گاندھی میموریل پر گلہائے عقیدت پیش کیا اور گفت و شنید کی اور صدر جمہوریہ ہند کی طرف سے ضیافت میں شرکت کی۔ وزیر اعظم جناب نریندر مودی کے ساتھ وفد سطح کی بات چیت کی گئی۔ ویتنام کے صدر ٹران دائی کوانگ نے لوک سبھا کی اسپیکر محترمہ سمترا مہاجن اور وزیر خارجہ محترمہ سشما سوراج کا خیرمقدم کیا اور دیگر کئی وزراء سے ملاقات کی۔ انہوں نے ویتنام – ہند بزنس فورم سے بھی خطاب کیا اور ہندوستانی صنعت و تجارت کے متعدد سرکردہ لیڈروں کے ساتھ بات چیت کی۔ اس سے پہلے انہوں نے گیا کا دورہ کیا۔
ویتنام اور ہندوستان کے مابین دوستانہ ماحول میں بات چیت ہوئی یہ بات چیت وزیراعظم نریندر مودی کے سال 2016 میں دورۂ ویتنام کی کامیابی کے بعد دونوں ممالک کے گہرے ہوتے تعلقات اور کثیر جہتی روابط کی عکاس ہے۔ ساتھ ہی ہندوستان اور ویتنام کے درمیان جامع حکمتی شراکت کی بھی ترجمان ہے۔ بات چیت کے بعد ٹران دائی کوانگ اور وزیراعظم نریندر مودی نے نیوکلیائی توانائی ، تجارت اور ماہی گیری وغیرہ سے متعلق سمجھوتے کے تبادلے کے گواہ بنے ۔
ویتنام کے ساتھ ٹران دائی کوانگ نے معاشی اور سماجی ترقی ، سائنس اور ٹیکنالوجی سے متعلق حصولیابی اور عوام کے معیار زندگی بہتر بنانے کے لیے ہندوستان کی ستائش کی۔ انہوں نے علاقائی اور بین الاقوامی سطح پر ہندوستان کے رول کو حمایت دینے کی خواہش ظاہر کی۔ صدر جمہوریہ ہند رام ناتھ کووند اور وزیر اعظم نریندر مودی نے سماجی اور معاشی ترقی کے لیے ویتنام کو مبارکباد پیش کی اور اس اعتماد کا اظہار کیا کہ ویتنام جلد ہی صنعتی ملک بننے کا مقصد حاصل کر لے گا اور خطے اور دنیا میں اس کا اہم رول اور درجہ ہوگا۔
۔۔۔۔۔۔۔۔۔۔۔۔۔۔۔۔۔۔۔۔۔
1165U-
(Visitor Counter : 108
نوجوانوں کے امور اور کھیل کود کی وزارت
وائی-20 سیشن میں جدید ہندوستان کے لئے قانونی اصلاحات کی صورتوں کی تلاش
کیا ہیں وہ قانونی اصلاحات جو ہمیں اپنی ترقی کی خواہشات کو پورا کرنے کے لیے درکار ہیں؟یہ وہ بنیادی موضوع ہے جسے پینلسٹوں نے وائی 20 کی چوتھی مشاورتی میٹنگ کے ایک سیشن میں دریافت کیا۔یہ میٹنگ آج پُنے میں حکومتِ ہند کی وزارت برائے امور نوجوانان اور کھیل تعاون سے سمبیوسس انٹرنیشنل یونیورسٹی  میں منعقد ہوئی۔ میٹنگ کے دو مجموعی موضوعات تھے امن کی تعمیر اور مفاہمت - نا جنگ عہد کی شروعات - وسودھیو کٹمبکم کا فلسفہ اور کام کا مستقبل: صنعت چہارم، اختراع اور اکیسویں صدی کی مہارتیں۔
البرٹ لانونگ، چیف جوڈیشل مجسٹریٹ اور سکریٹری، ڈسٹرکٹ لیگل سروسز اتھارٹی، ری-بھوئی ڈسٹرکٹ، میگھالیہ نے کہا کہ خاتون قانون سازوں کے خیالات اور مندرجات کا پارلیمنٹ میں زیادہ اثر ہوتا ہے۔ عبوری انصاف کے بارے میں بات کرتے ہوئے انہوں نے کہا کہ پہلے لوگ ماضی سے نکل کر مستقبل کی زندگی گزارنا چاہتے تھے لیکن اب قانون کی حکمرانی ہے جس سے بہترین انصاف اور مساوات کی توقع ہے۔ انہوں نے کہا کہ اکثر بچے جرم کے حقیقی مرتکب نہیں ہوتے بلکہ بالغوں کی طرف سے ان پر زبردستی کی جاتی ہے۔ انہوں نے کہا کہ جب ہم کسی معاہدے پر دستخط کرتے ہیں تو اس پر عمل درآمد کے لیے ایک ٹائم فریم ہونا چاہیے۔ انہوں نے کہا کہ صرف قانون بنانا ہی کافی نہیں عدلیہ اور ایگزیکٹو کے درمیان توازن برقرار رکھنا بھی ضروری ہے۔ انہوں نے قانون سازی میں ذمہ داران سے زیادہ سے زیادہ مشاورت پر زور دیا جس میں بین اقوامی ذمہ داریوں کو بھی مدنظر رکھنا چاہیے۔
وشواس مانگے پاٹل، ایڈیشنل ڈائرکٹر جنرل آف پولیس، مہاراشٹر نے مختلف پولیس اصلاحات اور اہلکاروں، تربیت اور پولیس کے بنیادی ڈھانچے کو بہتر بنانے کے بارے میں مفصل طور پر اظہار خیال کیا۔ انہوں نے دہشت گردانہ حملوں کے وقت نفسیاتی نگہداشت کی اہمیت پر مزید گفتگو کی اور مصیبت کے وقت بحران اور میڈیا مینجمنٹ کے کردار پر روشنی ڈالی۔ انہوں نے ممبئی کے 26/11 حملے کے بارے میں بصیرت فراہم کی اور تبدیلیوں اور اصلاحات، بیداری مہم، بحری چوکیداری کی مضبوطی، میڈیا مینجمنٹ اور فوری رد عمل والی ٹیموں کے قیام کا ذکر کیا۔ موجودہ صورتحال پر بات کرتے ہوئے انہوں نے کہا کہ حکمرانوں کی پولیس سروس کے بجائے جدید عوامی پولیس سروس کا ہونا وقت کی اہم ضرورت ہے۔
ممبران پارلیمنٹ کے قانون سازی اور پالیسی کے مشیر پراویر سریواستو نے کہا کہ ہندوستان اس مقام پر ہے جہاں ہم ضابطہ بنانے والے ہیں، دوسرے کے بنائے ضابطے پر عمل کرنے والے نہیں ۔ انہوں نے مزید کہا کہ نمائندگی کے بغیر کوئی مشاورت نہیں ہوتی۔
پینلسٹوں نے کہا کہ معاشرے میں امن قائم کرنے کے لیے نوجوانوں کو خیالات اور ذہانت کے ساتھ آگے آنا چاہیے۔
اس سیشن کی نظامت محترمہ لاسیا ویاکارنم، اسسٹنٹ پروفیسر، سمبیوسس لاء اسکول واقع پُنے نے کی۔
سائنس اور ٹیکنالوجی کی وزارت
سی ایس آئی آر-این آئی ایس سی پی آراور آئی ڈبلیو ایس اے نے‘‘ذہنی صحت اور بہبود’’کے موضوع پر ہاف ڈے کیمپ کا انعقاد کیا
سی ایس آئی آر-این آئی ایس سی پی آر کی ڈائریکٹرپروفیسر رنجنا اگروال نے کہا کہ کاربن ڈائی آکسائیڈ کے ارتکاز میں اضافے نے ہمارے ہارمونز، میٹابولزم، اور مجموعی جذباتی توازن کو متاثر کیا ہے اور اسی لیے تناؤ، ڈپریشن،انزائیٹی یعنی اضطراب جیسے ذہنی صحت سے متعلق حالات آج کے دور میں نہایت عام ہیں۔ انہوں نے مزید کہا کہ یہ وقت کی ضرورت ہے کہ ہم اپنے خاندان اور دوستوں کی ذہنی صحت پر توجہ دیں۔
پروفیسر اگروال دماغی صحت اور تندرستی پر مرکوز ہاف ڈے کیمپ یعنی آدھے دن کے کیمپ کے افتتاحی اجلاس کے دوران اپنے خیالات کا اظہارکررہی تھیں جس کا اہتمام سی ایس آئی آر -نیشنل انسٹی ٹیوٹ آف سائنس کمیونیکیشن اینڈ پالیسی ریسرچ  نے انڈین ویمن سائنٹسٹ ایسوسی ایشن  کے تعاون سے کیا تھا۔
پروفیسر اگروال نے کہا، ہم عام طور پر اپنی جسمانی صحت کے تعلق سے بات کرتے ہیں، لیکن سماجی بدنامی ہمیں ذہنی صحت کے بارے میں بات کرنے سے روکتی ہے۔لیکن ذہنی صحت کو نظر انداز کرنا ہماری جسمانی صحت پر منفی اثر ڈال سکتا ہے۔ انسانی ارتقاء، جذبات اور ماحولیاتی تبدیلیوں کے ساتھ اس کے تعلق کے بارے میں بات کرتے ہوئے، انہوں نے مزید کہا کہ تقریباً پچھلی دو صدیوں کے دوران، ہم نے مادر ارض پر کاربن ڈائی آکسائیڈ کے ارتکاز میں بتدریج اضافہ دیکھا ہے۔
سی ایس آئی آر-این آئی ایس سی پی آرکی ڈائریکٹر پروفیسر رنجنا اگروال، دماغی صحت اور بہبود کے بارے میں افتتاحی اجلاس کے دورن اپنے خیالات کا اظہار کر رہی ہیں۔
سی ایس آئی آر نیشنل فزیکل لیباریٹری میں چیف سائنسداں ڈاکٹر رینا شرما اور آئی ڈبلیو ایس اے کی صدر بھی اس موقع پر موجود تھیں۔ اپنے خطاب میں، انہوں نے آئی ڈبلیو ایس اے کے مقاصد اور یہ تنظیم سائنس کو معاشرے تک کیسے لے جائے، کے بارے میں بات کی۔ انہوں نے ذہنی صحت کے بارے میں بیداری پھیلانے کی ضرورت پر زور دیا۔
سینٹرل آیوروید ریسرچ انسٹی ٹیوٹ کے ریسرچ آفیسرڈاکٹر امیت مدن نے ‘‘متوازن طرز زندگی اور دماغی صحت’’ پر خصوصی طور پر بات چیت کی ۔ انہوں نے جسمانی اور ذہنی بہبود کے درمیان فطری تعلق کی وضاحت کی۔
سی ایس آئی آر-این آئی ایس سی پی آر کی سینئر پرنسپل سائنسداں ڈاکٹر کنیکا ملک اور دماغی صحت کیمپ کے کوآرڈینیٹر نے شکریہ کی تحریک پیش کی۔ دماغی صحت کے پروگرام کے بعد ایک ہیلتھ چیک اپ اجلاس بھی منعقد کیا گیا جہاں سی ایس آئی آر-این آئی ایس سی پی آر کے عملے کے ارکان نے ڈاکٹروں سے ملاقات کی، صحت کے مسائل مشترک کئے اور صلاح و مشورہ دیا۔
نوجوانوں کے امور اور کھیل کود کی وزارت
بھارت نے صاف ستھرے کھیلوں کے لئے اپنی عہدبستگی کو مضبوط کیا، سائنٹفک تحقیق کے لئے ڈبلیو اے ڈی اے کو ایک ملین امریکی ڈالر کا تعاون پیش کیا
عالمی سطح پر کھیلوں کو صاف ستھری شکل دینے کی اپنی عہدبستگی کو یقینی بنانے کی سمت میں ایک اور قدم آگے بڑھاتے ہوئے بھارت نے عالمی ایجنسی ڈبلیو اے ڈی اے کے سائنٹفک تحقیقی بجٹ میں ایک ملین امریکی ڈالر کا تعاون دیا ہے۔ اس سے واڈا کو اینٹی ڈوپنگ ٹیسٹنگ اور پتہ لگانے کے نئے طریقہ کار تلاش کرنے میں مدد ملے گی۔ اس رقم کا استعمال واڈا کے ذریعہ آزادانہ جانچ اور خفیہ شعبے کو مزید مضبوط بنانے کے لئے بھی کیا جائے گا۔
بھارت کے ذریعہ دیا گیا ایک ملین ڈالر کا تعاون چین، سعودی عرب اور مصر سمیت دنیا کے دیگر ممالک کے ذریعہ دیے جانے والے اس طرح کے تعاون سے زیادہ ہے۔ سبھی رکن ممالک کے مجموعی تعاون کو بین الاقوامی کمیٹی کے ذریعہ ایک برابری میں ملایا جائے گا تاکہ 10 ملین امریکی ڈالر کا ایک فنڈ تشکیل دیا جا سکے۔ سال 2019 میں پولینڈ کے کاتوویس میں ڈوپنگ پر واڈا کے پانچویں عالمی اجلاس میں اس پر فیصلہ لیا گیا تھا۔ بھارت کا یہ تعاون واڈا کے بنیادی بجٹ میں سالانہ بنیاد پر کیے جانے والے تعاون سے الگ ہے۔
واڈا کے صدر ویٹولڈ بانکا کو اس تعاون کے بارے میں لکھتے ہوئے نوجوانوں کے امور اور کھیلوں کے مرکزی وزیر جناب کرن رجیجو نے کہا، ’’میں آپ کے ساتھ یہ بات ساجھا کرتے ہوئے خوشی محسوس کر رہا ہوں کہ بھارتی حکومت کے ذریعہ واڈا کو دیا گیا یہ ایک ملین ڈالر کا تعاون سائنسی تحقیق و ترقی اور  میں مددگار ہوگا اور ہم امید کرتے ہیں کہ بھارت کے اس تعاون کے بعد واڈا کو 10 ملین ڈالر جمع کرنے کے ہدف کو حاصل کرنے میں مدد حاصل ہوگی۔ اس سے قبل 8 ستمبر 2020 کو واڈا کے صدر کے ساتھ ویڈیو کانفرنس کے توسط سے ہوئی میٹنگ میں جناب رجیجو نے کھیلوں کا ماحول صاف ستھرا بنانے کی ضرورت پر زور دیا تھا اور کہا تھا کہ بھارتی حکومت عالمی سطح پر اینٹی ڈوپنگ پروگرام کو مضبوط بنانے کو لے کر عہد بستہ ہے۔ انہوں نے سائنٹفک مہارت سمیت بھارت کی جانب سے واڈا کو مکمل تعاون کی یقین دہانی کرائی۔
واڈا کے صدر ویٹولڈ بانکا نے ایک پریس ریلیز میں رکن ممالک کے تعاون کی ستائش کرتے ہوئے کہا کہ ’’یہ واڈا اور صاف ستھرے کھیلوں کے لئے زبردست تقویت کا باعث ہے۔‘‘ ایجنسی نے اس طرح سے کھیلوں کے تحفظ اور تعاون کے لئے چین، مصر، بھارت سعودی عرب کے تئیں اظہار تشکر کیا۔ یہ بے لوث تعاون ان ممالک کی مضبوط عہد بستگی کو ظاہر کرتا ہے اور یہ سائنسی تحقیق اور واڈا اپنے آزاد  شعبے کے کام کو بڑھاوا دینے میں موثر ثابت ہوگا۔ ان دونوں شعبوں میں حال کے برسوں میں اہم حصولیابیاں حاصل کی گئی ہیں اور یہ اضافی وسائل کھیلوں کو ڈوپنگ سے مبرا رکھنے کے واڈا کے مشن میں یقینی طور پر اہم تعاون پیش کرنے والے ہیں۔‘‘
وزارت دفاع
ڈورنیئر طیارہ
رکشا راجیہ منتری  جناب اجے بھٹ نے 04 فروری، 2022 کو لوک سبھا میں جناب راجندر دھیدیا گاوِت اور دیگر کو دیے گئے تحریری جواب میں درج ذیل معلومات فراہم کیں۔
وزارت دفاع کے ماتحت کام کرنے والی ڈیفنس پبلک سیکٹر انڈرٹیکنگ، ہندوستان ایئروناٹکس لمیٹڈ ، جرمنی سے ٹیکنالوجی کی منتقلی کے تحت سال 1983 سے ہی 19 سیٹوں والے ڈورنئیر ڈو-228 طیارہ بنانے میں لگی ہوئی ہے۔ اب تک 150 سے زیادہ فوجی ڈو-228 طیارے بنانے کے بعد متعدد صارفین کو سپلائی کیا جا چکا ہے۔ ایچ اے ایل کے ذریعے دو شہری ڈو-228 طیارے بھی تیار کیے گئے ہیں۔
ایچ اے ایل نے ملکی ساخت کے سول ٹرانسپورٹ طیارہ بنانے کے لیے تحقیق و ترقی سے متعلق کوششیں شروع کی ہیں تاکہ ڈورنیئر ڈو-228 پلیٹ فارم پر مبنی ایک پروٹو ٹائپ ہندوستان-228 طیارہ بنایا جا سکے۔
ایچ اے ایل نے بغیر کسی مالی وابستگی والے ممکنہ تعاون کی تلاش کے لیے، ہندوستان-228 طیارہ کی آبی و ہوائی قسم تیار کرنے کی خاطر غیر ملکی کمپنیوں کے ساتھ دو مفاہمت ناموں پر دستخط کیے ہیں۔
کانپور میں واقع ایچ اے ایل کے ٹرانسپورٹ ایئرکرافٹ ڈویژن  کی نشاندہی 1983 میں پروڈکشن ایجنسی کے طور پر کی گئی تھی۔
ہندوستان-228 پروٹوٹائپ کی تعمیر اور متعدد اقسام کی دیسی ساخت کے لیے، ایچ اے ایل نے اپنے اندرونی وسائل سے 94.41 کروڑ روپے مختص کیے ہیں۔
خوراک کی ڈبہ بندی کی صنعتوں کی وزارت
ڈبہ بند خوراک کی صنعتوں کےلئے امداد
ملک میں ڈبہ بند خوراک کی صنعتوں کی مجموعی ترقی کو یقینی بنانے کی غرض سے جس میں کووڈ – 19 سے پیدا شدہ چیلنجوں سے نمٹنا شامل ہے، ڈبہ بند خوراک کی صنعتوں کی وزارت  نے آتم نربھر بھارت اقدام کے تحت کئی اقدامات کئے ہیں، جو مندرجہ ذیل باتوں پر مشتمل ہیں۔
- پانچ سالوں 21-2020 سے 25-2024 کے دوران ایک ضلع ایک پروڈکٹ  پر مبنی 10ہزار کروڑ روپے تخمینہ جاتی اخراجات کے ساتھ پورے ملک میں دو لاکھ مائکرو فوڈ پروسیسنگ انٹر پرائزز کے قیام / اپ گریڈیشن کے لئے مالی ، تکنیکی اور تجارتی حمایت مہیا کرانے کی غرض سے مرکز کی جانب سے اسپانسر شدہ پی ایم فار ملائیزیشن آف مائیکرو فوڈ پرسیسنگ انٹر پرائزز اسکیم  ہے۔
- پردھان منتری کسان سمپدا یوجنا کے تحت ’’آپریشن گرین اسکیم‘‘ کے دائرہ کار کی توسیع کا مطلب ٹماٹر، پیاز اور آلو  کو ٹماٹر ، پیاز اور آلو  کی شکل دینا ہے۔ یعنی اسے تمام تر مشتہر کردہ پھلوں اور سبزیوں  کے طور پر متعارف کرانا ہے۔
- فوڈ پروسیسنگ سیکٹر کے لئے پروڈکشن سے مربوط ترغیب اسکیم  10900 کروڑ روپے کے تخمینہ جاتی اخراجات کے ساتھ ، جس کا مقصد عالمی فوڈ مینوفیکچرنگ چمپئن بنانا اور عالمی بازار میں ہندوستانی برانڈ کے فوڈ پروڈکٹ کی حمایت کرنا ہے۔
ریاستوں / مرکز کے زیر انتظام علاقوں کے تمام چیف سکریٹریوں / منتظمین کے لئے یونین ہوم سکریٹری کے آرڈر نمبر 1- ڈی ایم-2020 / 40-3 بتاریخ 15 ایرپل 2020 میں دیہی علاقوں میں فوڈ پروسیسنگ صنعتوں کو اور اس کے علاوہ زراعت سے متعلق مختلف سرگرمیوں کو لاک ڈاؤن پابندیو سے مستثنی قرار دیا۔ بشرطیکہ کووڈ سے متعلقہ ضابطوں کی پابندی کی جائے۔ فوڈ پروسیسنگ صنعتوں کی وزارت  نے اس غرض سے کہ فوڈ پرسیسنگ اکائیاں بآسانی اپنے کاموں کو دوبارہ شروع کریں اور حکام سے گفت وشنید ہوسکے۔ کووڈ – 19 کے پھیلاؤ کے ابتدائی مرحلے میں ہی ایک سیل برائے شکایت اور ایک ٹاسک فورس قائم کیا تھا۔سیل کے ذریعہ 2020 میں کووڈ لاک ڈاؤن مدت کے دوران 585 صنعت سے متعلق مسائل حل کئے گئے۔
یہ اطلاعات آج لوک سبھا میں ایک تحریری جواب میں فوڈ پروسیسنگ صنعتوں کے وزیر مملکت جناب پرہلادسنگھ پٹیل کے ذریعہ دی گئی۔
صحت اور خاندانی بہبود کی وزارت
کووڈ-19 اپ ڈیٹ
نئی دلّی ،11 ستمبر، 2021/
ملک گیر ٹیکہ کاری مہم کے تحت اب تک73.82 کروڑ ٹیکے لگائے جاچکے ہیں
گذشتہ 24 گھنٹوں میں 28,59 نئے معاملے سامنے آئے ہیں
زیر علاج مریضوں کی شرح مجموعی معاملوں کا 1.16 فیصد ہے
بھارت میں زیر علاج مریضوں کی تعداد فی الحال3,84,921ہے
فی الحال شفایابی کی شرح97.51 فیصد ہے
گذشتہ 24 گھنٹوں کے دوران34,848مریض شفا یاب ہوئے ہیں،جس سے شفایایاب ہونے والے مریضوں کی تعداد بڑھ کر3,24,09,345 ہوگئی ہے
متاثرہ مریضوں کی ہفتہ واری شرح ہے جو گذشتہ79 دنوں سے 3 فیصد سےکم ہے
متاثرہ مریضوں کی یومیہ شرح  ہے، جو پچھلے 13 دنوں سے 3 فیصد کم ہے
مجموعی طور پر اب تک 54.18کروڑ ٹیسٹ کئے جاچکے ہیں
نوجوانوں کے امور اور کھیل کود کی وزارت
فِٹ انڈیا سائیکلو تھون کو زبردست حمایت حاصل ہو رہی ہے ، تقریباً 13 لاکھ لوگوں نے سائیکلوتھون کے آغاز کے پہلے
ہفتے میں شرکت کی ، جو 31 دسمبر تک جاری رہے گا ، شہری فٹ انڈیا ویب سائٹ پر اندراج کراکے ، اِس میں شرکت کر سکتے ہیں
نئی لّی ، 20 دسمبر/ فٹ انڈیا سائیکلوتھون کے دوسرے ایڈیشن کو پورے ملک میں زبردست حمایت حاصل ہو رہی ہے ۔ کھیل کود کے مرکزی وزیر جناب کرن ریجیجو نے سوشل میڈیا کے ذریعے حال ہی میں ، اِس کا آغاز کیا ہے ۔ سائیکلنگ کی یہ بڑی تقریب 7 دسمبر ، 2020 ء کو شروع ہوئی تھی اور پورے ملک سے لوگ ، اِس میں شرکت کر رہے ہیں ۔ 15 دسمبر تک 1269695 لوگ فِٹ انڈیا سائیکلو تھون میں شرکت کر چکے ہیں اور انہوں نے 5751874 کلو میٹر کی سائیکلنگ پوری کر لی ہے ۔ اس میں 311458 شرکاء نہرو یووا کیندر سنگٹھن  ، 414354 شرکاء نیشنل سروس اسکیم  کے اور 543883 دیگر شرکاء ہیں ۔ فٹ انڈیا سائیکلو تھون کا سوشل میڈیا پر بھی زبردست خیر مقدم ہو رہا ہے ۔ عام لوگوں کے علاوہ اہم شخصیات بھی سائیکل چلاتے ہوئے اپنی تصاویر اور ویڈیو پوسٹ کر رہے ہیں ۔
یہ پروگرام 31 دسمبر ، 2020 ء تک جاری رہے گا ۔ شہری فٹ انڈیا ویب سائٹ  پر اندراج کراکر شرکت کر سکتے ہیں اور یومیہ اپنی پسند سے ایک مقررہ فاصلہ طے کرکے اپنی تصاویر اور ویڈیو سوشل میڈیا پر @FitIndiaOff اور #FitIndiaCyclothon اور #NewIndiaFitIndia پر ٹیگ کر سکتے ہیں ۔
اس بڑے پروگرام میں شرکت کے لئے شہریوں کی ہمت افزائی کرتے ہوئے جناب ریجیجو نے حال ہی میں ٹوئیٹ کیا ہے کہ سائیکلنگ چست رہنے اور کاربن کے اخراج کو کم کرنے کا ایک شاندار طریقہ ہے ۔ میں آپ سب کو دعوت دیتا ہوں کہ اپنے دوستوں اور اہلِ خانہ کے ساتھ 7 سے 31 دسمبر تک دوسرے فٹ انڈیا سائیکلو تھون میں شریک ہوں ۔ آئیے ، ہم وزیر اعظم کی اپیل @NarendraModi Ji ، ‘ فٹنیس کا ڈوز آدھا گھنٹہ روز ’ میں شریک ہوں ۔ #NewIndiaFitIndia #FitIndiaMovement”
فٹ انڈیا سائیکلوتھون کا پہلا ایڈیشن کھیلوں کے وزیر نے گوا کے پناجی میں جنوری ، 2020 ء میں شروع کیا تھا ۔ یہ پروگرام لوگوں کو گھر سے باہر کی سرگرمیوں میں شامل کرنے اور پورے ملک میں سائیکلنگ کے کلچر کو فروغ دینے کے لئے منعقد کیا گیا تھا ۔ اس میں ملک بھر کے 35 لاکھ سے زیادہ لوگوں نے شرکت کی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8253
(